CELEX: 32018R1132
Language: mt
Date: 2018-08-13 00:00:00
Title: Regolament ta' Implimentazzjoni tal-Kummissjoni (UE) 2018/1132 tat-13 ta' Awwissu 2018 li jawtorizza t-tibdil tad-denominazzjoni u tar-rekwiżit speċifiku tat-tikkettar tal-ikel ġdid żeaksantina sintetika skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470 (Test b'rilevanza għaż-ŻEE.)

14.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 205/15
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1132
         tat-13 ta' Awwissu 2018
         li jawtorizza t-tibdil tad-denominazzjoni u tar-rekwiżit speċifiku tat-tikkettar tal-ikel ġdid żeaksantina sintetika skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta' Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b'mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li huwa biss l-ikel ġdid awtorizzat u inkluż fil-lista tal-Unjoni li jista' jitqiegħed fis-suq fl-Unjoni.
                  
               
                     (2)
                  
                  
                     Ir-Regolament ta' Implimentazzjoni tal-Kummissjoni (UE) 2017/2470 (2) li jistabbilixxi lista tal-Unjoni ta' ikel ġdid awtorizzat, ġie adottat skont l-Artikolu 8 tar-Regolament (UE) 2015/2283.
                  
               
                     (3)
                  
                  
                     Skont l-Artikolu 12 tar-Regolament (UE) 2015/2283, il-Kummissjoni għandha tissottometti abbozz ta' att ta' implimentazzjoni li jawtorizza t-tqegħid ta' ikel ġdid fis-suq tal-Unjoni u l-aġġornament tal-lista tal-Unjoni.
                  
               
                     (4)
                  
                  
                     Iż-żeaksantina naturali tagħmel parti mid-dieta normali tal-bniedem peress li tinsab f'ħafna frott u ħxejjex ħodor kif ukoll fl-isfar tal-bajd. Fil-preżent tintuża wkoll fis-supplimenti tal-ikel kif definit fid-Direttiva 2002/46/KE tal-Parlament Ewropew u tal-Kunsill (3).
                  
               
                     (5)
                  
                  
                     Id-Deċiżjoni ta' Implimentazzjoni tal-Kummissjoni 2013/49/UE (4) awtorizzat, f'konformità mar-Regolament (KE) Nru 258/97 tal-Parlament Ewropew u tal-Kunsill (5), it-tqegħid fis-suq taż-żeaksantina sintetika bħala ingredjent ġdid tal-ikel fis-supplimenti tal-ikel b'konsum massimu sa 2 mg kuljum. Id-denominazzjoni taż-żeaksantina sintetika awtorizzata bid-Deċiżjoni ta' Implimentazzjoni 2013/49/UE fuq it-tikketti tal-oġġetti tal-ikel għandha tkun “żeaksantina sintetika”.
                  
               
                     (6)
                  
                  
                     Fit-23 ta' Frar 2018, il-kumpanija DSM Nutritional Products Europe (“l-Applikant”) għamlet talba lill-Kummissjoni biex tawtorizza l-emenda tad-denominazzjoni u tar-rekwiżiti speċifiċi tat-tikkettar għaż-żeaksantina sintetika fi ħdan it-tifsira tal-Artikolu 10(1) tar-Regolament (UE) 2015/2283. L-applikazzjoni titlob li jitħassar it-terminu “sintetika” mid-denominazzjoni tal-ikel ġdid kif elenkat fil-lista tal-Unjoni u mit-tikkettar tal-oġġetti tal-ikel li li fihom dan l-ikel ġdid.
                  
               
                     (7)
                  
                  
                     L-applikant iqis li t-tibdil tad-denominazzjoni u tar-rekwiżiti tat-tikkettar taż-żeaksantina huma meħtieġa biex itaffu kwalunkwe impatt ekonomiku negattiv potenzjali li l-użu tat-terminu “sintetika” fuq it-tikkettar tas-supplimenti tal-ikel li fihom iż-żeaksantina sintetika jista' jikkawża minħabba l-konnotazzjoni negattiva tat-terminu “sintetika”. L-applikant jiddikjara wkoll li operaturi ekonomiċi li jqiegħdu fis-suq is-supplimenti tal-ikel li jkun fihom ikel ġdid sintetiku awtorizzat li ma jkollux it-terminu “sintetika” fuq it-tikketti tiegħu probabbilment ma jesperjenzawx dan it-tip ta' impatt ekonomiku negattiv potenzjali.
                  
               
                     (8)
                  
                  
                     Hemm għadd ta' sustanzi sintetiċi li huma attwalment awtorizzati u elenkati fil-lista tal-Unjoni ta' ikel ġdid, li għalihom jeżistu l-kontropartijiet minn oriġini naturali, u ż-żewġ forom huma wżati fis-supplimenti tal-ikel. Madankollu dawk is-sustanzi sintetiċi mhumiex denominati bħala sustanzi sintetiċi fil-lista tal-Unjoni u mhumiex ittikkettati bħala tali. Il-tibdil fid-denominazzjoni u fit-tikkettar taż-żeaksantina sintetika ser jiżguraw konsistenza mad-denominazzjoni u mat-tikkettar ta' dawk is-sustanzi sintetiċi.
                  
               
                     (9)
                  
                  
                     Ma hemm l-ebda tibdil fl-użijiet u fil-livelli tal-użu proposti taż-żeaksantina jekk tintuża bħala ingredjent fis-supplimenti tal-ikel, il-kunsiderazzjonijiet ta' sikurezza li jappoġġjaw l-awtorizzazzjoni taż-żeaksantina sintetika bid-Deċiżjoni ta' Implimentazzjoni 2013/49/UE jibqgħu validi u għalhekk din il-bidla ma toħloq l-ebda tħassib dwar is-sikurezza. B'kont meħud ta' dawn il-fatturi leġittimi, il-bidliet proposti huma konformi mal-Artikolu 12(1) tar-Regolament (UE) 2015/2283.
                  
               
                     (10)
                  
                  
                     L-implimentazzjoni tar-rekwiżit ġdid ta' tikkettar skont dan ir-Regolament ta' Implimentazzjoni tista' tinvolvi bidliet għall-operaturi tan-negozju li attwalment iqiegħdu ż-żeaksantina sintetika fis-suq. Għalhekk, huwa xieraq li jkun previst perjodu tranżizzjonali.
                  
               
                     (11)
                  
                  
                     Id-Direttiva 2002/46/KE tistabbilixxi r-rekwiżiti dwar is-supplimenti tal-ikel. Il-tibdil tad-denominazzjoni u tar-rekwiżit speċifiku tat-tikkettar għaż-żeaksantina jenħtieġ li jkun awtorizzat mingħajr preġudizzju għal dik id-Direttiva.
                  
               
                     (12)
                  
                  
                     Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            
               1.   L-entrata fil-lista tal-Unjoni ta' ikel ġdid awtorizzat kif previst fl-Artikolu 8 tar-Regolament (UE) 2015/2283, li tirreferi għas-sustanza “żeaksantina”, għandha tiġi emendata kif speċifikat fl-Anness ta' dan ir-Regolament.
            
            
               2.   L-entrata fil-lista tal-Unjoni msemmija fl-ewwel paragrafu għandha tinkludi l-kundizzjonijiet għall-użu u r-rekwiżiti tat-tikkettar stipulati fl-Anness ta' dan ir-Regolament.
            
            
               3.   L-awtorizzazzjoni prevista f'dan l-Artikolu għandha tkun mingħajr preġudizzju għad-dispożizzjonijiet tad-Direttiva 2002/46/KE.
            
         
         
            Artikolu 2
            L-Anness tar-Regolament ta' Implimentazzjoni tal-Kummissjoni (UE) 2017/2470 huwa emendat skont l-Anness ta' dan ir-Regolament.
         
         
            Artikolu 3
            Is-supplimenti tal-ikel li fihom ż-żeaksantina sintetika u li jikkonformaw mar-Regolament (UE) 2015/2283 kif applikabbli qabel id-dħul fis-seħħ ta' dan ir-Regolament, jistgħu jitqiegħdu fis-suq sat-3 ta' Settembru 2019 u jistgħu jibqgħu fis-suq sakemm jispiċċaw l-istokkijiet.
         
         
            Artikolu 4
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Awwissu 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta' Implimentazzjoni tal-Kummissjoni (UE) 2017/2470 tal-20 ta' Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Id-Direttiva 2002/46/KE tal-Parlament Ewropew u tal-Kunsill tal-10 ta' Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).
         
            (4)  Id-Deċiżjoni ta' Implimentazzjoni tal-Kummissjoni 2013/49/UE tat-22 ta' Jannar 2013 li tawtorizza t-tqegħid fis-suq taż-żeaksantina sintetika bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (ĠU L 21, 24.1.2013, p. 32).
         
            (5)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).
      
      
         
            ANNESS
            Fit-Tabella 1 (L-ikel il-ġdid awtorizzat) tal-Anness tar-Regolament ta' Implimentazzjoni (UE) 2017/2470 l-entrata għal “Żeaksantina” hija sostitwita b'dan li ġej:
            
               
                           L-ikel il-ġdid awtorizzat
                        
                        
                           Il-kundizzjonijiet li fihom jista' jintuża l-ikel il-ġdid
                        
                        
                           Rekwiżiti tat-tikkettar speċifiċi oħrajn
                        
                     
                           “Żeaksantina
                           
                        
                        
                           
                              Il-kategorija tal-ikel speċifikat
                           
                        
                        
                           
                              Livelli massimi
                           
                        
                        
                           Id-denominazzjoni tal-ikel il-ġdid fuq it-tikkettar tal-oġġetti tal-ikel li fihom minn dan l-ikel għandha tkun ‘Żeaksantina’”
                        
                     
                           Supplimenti tal-ikel kif iddefiniti fid-Direttiva 2002/46/KE
                        
                        
                           2 mg kuljum